b"\n_START_ARTICLE_\nXos\xc3\xa9 Ram\xc3\xb3n Gayoso\n_START_SECTION_\nBiografia\n_START_PARAGRAPH_\nEs va llicenciar en Dret a la Universitat de Santiago de Compostel\xc2\xb7la. Practicava atletisme, concretament llan\xc3\xa7ament de martell, i es va proclamar campi\xc3\xb3 d'Espanya el 1975 amb un llan\xc3\xa7ament de 46 metres. Practicant aquest esport va con\xc3\xa8ixer \xc3\x81lvaro Someso, campi\xc3\xb3 gallec de salt d'altura el 1973, amb qui va formar el 1978 el d\xc3\xbao Keltia. El 1979 van editar el disc Choca esos cinco, produ\xc3\xaft per CBS. La meitat de les can\xc3\xa7ons eren en gallec i feien versions de Jos\xc3\xa9 Afonso i musicaven a Rosal\xc3\xada de Castro._NEWLINE_Posteriorment es va traslladar a Madrid, on va treballar en un despatx d'advocats especialitzat en nul\xc2\xb7litats matrimonials._NEWLINE_Va comen\xc3\xa7ar a treballar a la Televisi\xc3\xb3n de Galicia des del dia de la seva inauguraci\xc3\xb3, el 25 de juliol de 1985. El primer programa el va presentar juntament amb Mercedes Bouz\xc3\xb3n._NEWLINE_Des de llavors ha presentat programes com Entre n\xc3\xb3s, Boa noite, L\xc3\xbaa nova, O veci\xc3\xb1o do xoves, Corazonada, Adivi\xc3\xb1a quen ven esta noite, i Pensando en ti. No obstant, la seva popularitat va augmentar a partir de 1992 quan comen\xc3\xa7a a presentar Luar, programa musical que continua presentant actualment."